ועדת הכספים, כנסת 19, פרוטוקול מספר 330, 2014-04-29 10:00

ניסן סלומינסקי: אישור מסגרת ערבות מדינה לבנקים, במסגרת קרנות אשראי לעסקים קטנים ובינוניים.

<טל רביב: הגענו לבקש את אישור ועדת הכספים להעמדת מסגרת ערבות מדינה בסך 400 מיליון ש"ח לטובת הקרן לעסקים קטנים ובינוניים בערבות המדינה.

<טל רביב: אני אפרט קצת.

<טל רביב: המדינה מפעילה קרנות סיוע לעסקים במבנים שונים מאז שנות ה-90.

<טל רביב: במתכונת הנוכחית הקרן פועלת מאז אפריל 2012.

<טל רביב: היא מעמידה הלוואות לעסקים קטנים ובינוניים מתוקף התחייבות המדינה כלפי הבנקים שזכו במכרז לשפות אותם בגובה של 500 מיליון ₪ על הפסדים שהם יקבלו מאותן הלוואות שהם מעמידים.

<טל רביב: המסגרת של 500 מיליון ₪ מורכבת מ-100 מיליון שקל בתקציב ו-400 מיליון שקל בערבות.

<טל רביב: היקף האשראי שמעמידים הבנקים כנגד ההתחייבות הזאת הוא 4.4 מיליארד שקל.

<טל רביב: הם ממנפים את ההתחייבות של המדינה.

<טל רביב: היקף האשראי האמור של 4.4 מיליארד שקל היה אמור להספיק לפעילות של 4 שנים שהיו לפי התחזיות.

<טל רביב: היום, בערך שנתיים מהמועד שבו התחילה לפעול הקרן, היקף האשראי הזה עומד להיגמר.

<טל רביב: אחד מתוך 4 הבנקים שפעילים בקרן כבר סיים את היקף האשראי שהוקצה לו לפני חצי שנה.

<טל רביב: עוד 2 בנקים אמורים לסיים את היקף האשראי שהוקצה להם בחודשים הקרובים.

<טל רביב: כדי למנוע הפסקה של הקרן אנחנו מבקשים כבר עכשיו את אישור הוועדה למנה נוספת, שיש לנו את הזכות להעניק מתוקף המכרז שיצאנו בו בשנת 2012.

ניסן סלומינסקי: מה הסכום?

<טל רביב: 400 מיליון שקל זה מסגרת הערבות.

<טל רביב: ה-100 מיליון שקל בתקציב כבר אושרו כאן בוועדה לפני החג.

יצחק כהן: אנחנו בעד.

ניסן סלומינסקי: מישהו עוד רוצה לשאול?

יצחק כהן: אנחנו מכירים את זה.

יצחק כהן: אנחנו בעד.

ניסן סלומינסקי: אני רק רוצה לציין שרוברט אילטוב, שהוא יושב-ראש ועדת המשנה לעסקים קטנים, היה מעורב, סייע בעניין.

ניסן סלומינסקי: הוא נמצא בצרפת.

ניסן סלומינסקי: אני רוצה להודות לו מאחר והוא לא נמצא פה.

ניסן סלומינסקי: מגיע לו גם יישר כוח.

ניסן סלומינסקי: מי בעד לאשר ערבות מדינה לבנקים, במסגרת קרנות אשראי לעסקים קטנים ובינוניים?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – פה אחד

ניסן סלומינסקי: נמנעים –אין

משה גפני: האם בעבר היו נותנים אשראי לעמותות?

<טל רביב: גם היום נותנים.

משה גפני: אין שינוי בזה?

יעקב ליצמן: כל עמותה מקבלת אשראי?

משה גפני: בהתאם לזה של הבנקים.

משה גפני: מישהו אמר לי שלא נותנים היום אשראי לעמותות.

<טל רביב: נותנים.